**ΔΕΛΤΙΟ ΤΥΠΟΥ** 18.12.2017

**Αύξηση της δημόσιας χρηματοδότησης της Παρέμβασης ΙΙ του Α΄ κύκλου της Ενιαίας Δράσης Κρατικών Ενισχύσεων Έρευνας, Τεχνολογικής Ανάπτυξης & Καινοτομίας**

**«ΕΡΕΥΝΩ – ΔΗΜΙΟΥΡΓΩ – ΚΑΙΝΟΤΟΜΩ»**

Μετά από πρόταση της ΓΓΕΤ, σε συνεργασία με το Υπουργείο Οικονομίας και Ανάπτυξης, εγκρίθηκε από την Επιτροπή Παρακολούθησης του ΕπΑνεκ (ΕΣΠΑ 2014-2020), την 1/12/2017, η χρηματοδότηση της Παρέμβασης ΙΙ του Α΄ κύκλου της Ενιαίας Δράσης Κρατικών Ενισχύσεων Έρευνας, Τεχνολογικής Ανάπτυξης & Καινοτομίας «ΕΡΕΥΝΩ – ΔΗΜΙΟΥΡΓΩ – ΚΑΙΝΟΤΟΜΩ» **με επιπλέον 86,5 εκ €** φθάνοντας τουςσυνολικά διαθέσιμους πόρους σε **393,7 εκ €.**

Θα λάβουν χρηματοδότηση επιπλέον 127 εγκριθείσες προτάσεις με υψηλότατη βαθμολογία οι οποίες δεν θα ήταν δυνατόν να χρηματοδοτηθούν λόγω της δεσμευτικής περιφερειακής κατανομής των διαθέσιμων κονδυλίων στο ΕΣΠΑ 2014-2020, η οποία αφορά κυρίως την Αττική αλλά και τις υπόλοιπες Περιφέρειες, προκειμένου να εξασφαλιστεί η διάσταση της αριστείας στην έρευνα και την καινοτομία. Ας σημειωθεί ότι δεν μειούται ο διαθέσιμος προϋπολογισμός για τις λοιπές Περιφέρειες, αλλά αντίθετα προστίθενται οι παραπάνω πόροι στους ήδη διαθέσιμους.

Με την αύξηση αυτή στην Παρέμβαση ΙΙ, αναμένεται να χρηματοδοτηθούν στο σύνολο του Α΄ κύκλου της Δράσης, 685 προτάσεις δημόσιας δαπάνης περίπου 373 εκ και να μοχλευθούν περί τα 65 εκ € ιδιωτικών επενδύσεων.

Επίσης, αναμένονται περί τις 4.400 νέες ποιοτικές θέσεις εργασίας στην Έρευνα.

Ο συμπληρωματικός προσωρινός κατάλογος των δυνητικών δικαιούχων των 127 προτάσεων που χρηματοδοτούνται με επιπλέον πόρους για την Παρέμβαση ΙΙ, θα ανακοινωθεί άμεσα.